Source: http://www.bihon.ro/csm-oradea-este-liderul-clasamentului/1206005
Timestamp: 2018-03-23 05:09:51+00:00

Document:
CSM Oradea este liderul clasamentului - BIHON
CSM Oradea este liderul clasamentului
la	19. noiembrie 2012 08:36	 Reactualizat la:	 19. noiembrie 2012 10:28
Milos Pesic a fost coşgeterul orădenilor, cu 17 puncte marcate	- © FOTO: oradeabestphoto.ro
Baschetbaliştii de la CSM Oradea au câştigat detaşat meciul din deplasare cu Timba Timişoara, scor 83-62, trecându-şi în cont cea de-a şaptea victorie stagională din opt etape disputate.
În urma acestui succes, echipa lui Cristian Achim a revenit pe primul loc în clasamentul Ligii Naţionale de baschet masculin, devansând-o pe Gaz Metan Mediaş, chiar dacă medieşesnii au un meci mai mult disputat. Orădenii au înregistrat astfel cea de-a şaptea victorie stagională, reuşind să revină pe primul loc al clasamentului, chiar dacă echipa de pe locul secund, Gaz Metan are un meci mai mult disputat.
Partida a fost dominată cu autoritate de oaspeţi. Echipa noastră, care a fost însoţită şi susţinută la Timişoara de circa 40 de suporteri din galerie, s-a instalat la conducere încă din start. Timba s-a aflat în avantaj o singură dată pe tabela de marcaj, scor 9-6 (‘4), dar orădenii revin imediat la conducerea ostilităţilor. Primul sfert se încheie cu CSM Oradea în avantaj, scor 20-24.
Echipa noastră şi-a mărit avantajul în sfertul secund, scor la pauză 33-42. Jocul de echipă superior al oaspeţilor îşi spune cuvântul şi orădenii se distanţează în sfertul trei la 15 puncte, scor 35-50, după coşul de trei puncte al lui Franklin, apoi la 20 de puncte, scoruri 37-57. Ecartul a crescut apoi la 25 de puncte în sfertul patru, scoruri 49-74 (‘32), după aruncarea de la distanţă a lui Stefanovic şi 58-83 (‘39), după loviturile libere ale juniorului Ciordaş. De notat faptul că în ultimele minute, ambii antrenori au folosit mai mulţi jucători de rezervă.
„Am obţinut o victorie meritată, pentru că am tratat meciul cu toată atenţia. M-am temut de Timba, dar noi am reuşit să anihilăm jocul gazdelor”, a afirmat antrenorul CSM Oradea, Cristian Achim.
Echipa noastră va juca etapa viitoare pe teren propriu cu CSŞ Giurgiu, meciul urmând să aibă loc luni, 26 noiembrie. Până atunci, CSM Oradea va susţine miercuri o partidă de pregătire cu echipa maghiară Factum Sport Debrecen. JB – G.N.
Sala Olimpia „Constantin Jude”. Spectatori: circa 1.000
BC Timba Timişoara – CSM Oradea 62-83 (20-24, 13-18, 16-24, 13-17)
Timba: Cormoş 2, Popa 9, Pătru, Andrieş 3, Stojakovic 15 (3×3), Mihuţi, Chief 8, Glynn 2, Huckaby 4, Czmor 3 (1), Johnson 10 (1), Milovic 6 (1). Antrenor: Bogdan Murărescu
CSM Oradea: Lázár, Hora, Maric 6 (1), Paşca 3, Topcov 15, Pesic 17 (1), Lupusavei 11 (3), Ţibîrnă 5, Stefanovic 5 (1), Dillon 8 (2), Franklin 11 (1), Ciordaş 2. Antrenor: Cristian Achim
Arbitri: Mircea Şerban – Bukaresti László, Vlad Potra. Comisar FR Baschet: Florin Baloşescu
Taguri: baschet masculin, csm oradea, lider

References: CSM 
 CSM 
 CSM 
 CSM 
 CSM 
 CSM 

CSM 
 csm